
1. Sárú ar shonraí agus cuspóir an phrótacail

1.1 D’fhorbair BOOÁCDL an prótacal um shárú ar shonraí pearsanta seo. Tá sé seo mar chuid dár bpleanáil straitéiseach chun a chinntiú go bhfuil BOOÁCDL réidh le freagairt i gcás sárú ar shonraí pearsanta. Díreofar ar ghníomhú pras ar aon phlean maidir le freagairt ar shárú chun daoine aonair agus a sonraí pearsanta a chosaint. Tá BOOÁCDL tiomanta do na nithe seo a leanas:
1. Fógra a thabhairt don Choimisiún um Chosaint Sonraí (CCS) faoi shárú i ndáil le sonraí pearsanta gan moill mhíchuí agus tráth nach déanaí ná 72 uair an chloig tar éis dó a bheith ar an eolas faoi (mura rud é nach dócha go mbeidh riosca ann do chearta agus do shaoirsí daoine nádúrtha mar thoradh ar an sárú i ndáil le sonraí pearsanta).
1. Fógra a thabhairt do na hábhair sonraí dá ndéantar difear gan moill mhíchuí, ach amháin más rud é nach dócha go mbeidh ardriosca ann do chearta agus do shaoirsí daoine nádúrtha mar thoradh ar an sárú i ndáil le sonraí pearsanta.
1.2 	Scaipfear an prótacal seo:
1. ar gach próiseálaí sonraí iomchuí. Ceanglaítear ar phróiseálaithe sonraí an BOOÁCDL a chur ar an eolas láithreach má aimsíonn an próiseálaí sárú ar na sonraí pearsanta atá á bpróiseáil aige thar ceann an BOOÁCDL.
1. chun comhairle a chur ar bhaill foirne ag ionduchtú agus ag cruinnithe/ oiliúint foirne tréimhsiúla.

1.3 Tugtar achoimre sa tsreabhchairt seo a leanas (a tógadh ó Threoirlínte Mheitheal Oibre Airteagal 29 maidir le fógra maidir le sárú ar shonraí pearsanta faoi Rialachán 2016/679, a glacadh ar an 3 Deireadh Fómhair 2017) ar na céimeanna atá le glacadh:



 [image: ]
1.4 Sainmhínithe:
 		Sa phrótacal seo, beidh na bríonna seo a leanas ag na téarmaí seo a leanas[footnoteRef:1]: [1:  Sainmhínithe tógtha ón RGCS agus WP250 (“Treoirlínte maidir le fógra um shárú sonraí pearsanta faoi Rialachán 2016/679).] 

1.4.1 “Feasach”: ba cheart a mheas go bhfuil rialtóir sonraí “ar an eolas” nuair a bhíonn leibhéal réasúnta cinnteachta ag an rialtóir sin gur tharla teagmhas slándála a d’fhág gur cuireadh sonraí pearsanta i mbaol.
1.4.2 “Damáiste”: athraíodh na sonraí pearsanta, truaillithe, nó níl siad críochnaithe a thuilleadh.
1.4.3 “Scrios”: níl na sonraí ann a thuilleadh ná níl siad ann a thuilleadh i bhfoirm atá d’aon úsáid don rialtóir.
1.4.4 “Caillteanas”: d’fhéadfadh na sonraí a bheith ann fós ach chaill an rialtóir smacht nó rochtain ar na sonraí, nó níl na sonraí ina s(h)eilbh aige/aici a thuilleadh.
1.4.5 “sárú i ndáil le sonraí pearsanta”: de réir Airteagal 4 den(12) RGCS: “sárú slándála as a dtagann scrios, cailleadh, athrú, nochtadh neamhúdaraithe sonraí pearsanta, nó rochtain neamhúdaraithe ar shonraí pearsanta, a tharchuirtear, a stóráiltear nó a phróiseáiltear ar bhealach eile, de thaisme nó go neamhdhleathach”.
1.4.6 “Caillteanas sealadach sonraí”: teagmhas a fhágann nach bhfuil sonraí pearsanta ar fáil ar feadh tréimhse ama.
1.4.7	 D’fhéadfadh go n-áireofaí le “próiseáil neamhúdaraithe nó neamhdhleathach” nochtadh sonraí pearsanta d’fhaighteoirí (nó rochtain acu) nach bhfuil údaraithe chun na sonraí a fháil (nó rochtain a fháil orthu), nó aon chineál próiseála eile a sháraíonn an RGCS.

1.5 Is féidir le sárú slándála sonraí tarlú ar roinnt cúiseanna, lena n-áirítear:
· Earráid dhaonna
· Páipéarachas a chailleadh nó a ghoid, nó aon ghléas ina bhfuil sonraí.
· Briseadh isteach, buirgléireacht, mugáil.
· Rialuithe rochtana míchuí lena gceadaítear úsáid/rochtain neamhúdaraithe.
· Cliseadh trealaimh agus cúltacaí córais neamhleora.
· Tubaiste amhail tuile nó tine.
· Fioscaireacht nó blagáil (nuair a fhaightear eolas trí mheabhlaireacht nó trí chumarsáid faoi bhréagriocht).
· Ionsaithe mailíseacha amhail haiceála nó ionsaí bogearraí éirice.

1.6 D’fhéadfadh éifeachtaí díobhálacha a bheith mar thoradh ar sháruithe ar shonraí pearsanta ar dhaoine aonair a bhféadfadh damáiste fisiciúil, ábhartha nó neamhábhartha a bheith mar thoradh orthu. D’fhéadfaí a áireamh leis seo náire, anacair nó uirísliú a chur ar an ábhar sonraí. D’fhéadfaí a áireamh ar dhrochéifeacht eile: “cailliúint smachta ar a sonraí pearsanta, teorannú a gcearta, idirdhealú, goid aitheantais nó calaois, caillteanas airgeadais, aisiompú neamhúdaraithe ar ainm bréige, damáiste do chlú, cailliúint rúndachta sonraí pearsanta atá cosanta ag rúndacht ghairmiúil, míbhuntáiste suntasach eacnamaíoch nó sóisialta”[footnoteRef:2] do dhaoine aonair lena mbaineann. [2:  Leathanach 8, WP250.] 


1.7	Is féidir le sáruithe ar shonraí pearsanta dochar a dhéanamh don BOOACDL freisin mar go bhféadfadh na nithe seo a leanas a bheith mar thoradh orthu:
· Damáiste don chaidreamh muiníne atá tógtha againn leis an bhfoireann agus leis na mic léinn,
· Sonraí pearsanta a chailleadh, a scriosadh, nó damáiste a dhéanamh dóibh, atá riachtanach do riarachán an BOOÁCDL,
· Damáiste do chlú BOOÁCDL
· Fíneálacha riaracháin de réir fhorálacha na reachtaíochta um Chosaint Sonraí, gníomh forfheidhmiúcháin, agus dlíthíocht.

1. Prótacal
	I gcás sárú i ndáil le sonraí pearsanta, leanfaidh BOOÁCDL an prótacal seo a leanas:

2.1 A aithint go bhfuil fadhb ann maidir le foláireamh a thabhairt do na daoine ábhartha

1.1.1. Cuirfear Oifigeach Cosanta Sonraí an BOOÁCDL[footnoteRef:3] ar an eolas chomh luath agus is féidir. [3: 
3 OCS ceaptha ar bhonn eatramhach] 


1.1.2. Cuirfidh an tOifigeach Cosanta Sonraí (OCS) an Príomhfheidhmeannach agus baill ábhartha den Fhoireann Cheannaireachta Shinsearach ar an eolas chomh luath agus is féidir i gcás sárú ardriosca. Ina theannta sin, déanfaidh an Oifigeach Cosanta Sonraí achoimre ar na sáruithe ar fad (Íseal/Meánach/Ard) a thuairisciú don fhóram Rialachais le go ndéanfar tuairisciú orthu ar aghaidh chuig an gCoiste Iniúchóireachta & Riosca & an Bord tríd an Stiúrthóir um Thacaíocht & Forbairt na hEagraíochta (STFE).

Teagmhálaí Éigeandála: ríomhphost dataprotection@ddletb.ie
Má tá aon cheist agat, féach ar ár mBeartas um Chosaint Sonraí (ar fáil ag www.ddletb.ie) nó déan teagmháil lenár nOifigeach Cosanta Sonraí tríd an ríomhphost thuas.

2.1.3 Baileoidh an OCS foireann bheag le chéile chun measúnú a dhéanamh ar an nochtadh/caillteanas a d’fhéadfadh a bheith ann agus chun bearta imshrianta/maolaithe/feabhsaithe iomchuí a dhéanamh. Ceanglaítear ar gach ball foirne agus ar gach próiseálaí sonraí agus comhrialtóirí sonraí gach cúnamh is gá a thabhairt don OCS agus don fhoireann seo.

2.1.4 Cuirfidh an OCS tús le croineolaíocht scríofa imeachtaí, ina dtaifeadfar gach ábhar ábhartha, lena n-áirítear:
(a) Dáta agus am fógartha an tsáraithe (trí úsáid a bhaint as an bhformáid LL/MM/BBBB agus am/pm de réir mar is cuí).
(b) Má bhaineann an fógra le sárú féideartha, sonraí faoi aon réamh-imscrúdú (más gá) chun a fháil amach ar tharla sárú iarbhír nó nár tharla.
(c) Sonraí faoi cé a thuairiscigh an t-ábhar.
(d) Sonraí faoin méid a bhí ar eolas/amhrasta ag an gcéad chéim sin.
(e) Sonraí faoin gcóras/tacar sonraí atá i gceist.
(f) Measúnú ar an riosca do chearta agus saoirsí daoine nádúrtha, i gcomhréir le rátáil riosca an Choimisiúin um Chosaint Sonraí.
(g) Gníomhartha láithreacha a rinneadh (imscrúdú, srianadh, maolú, aisghabháil, etc).
(h) Sonraí na foirne a bailíodh chun cabhrú leat.
(i) Sonraí faoi na tascanna a leithdháiltear ar gach ball foirne.
(j) Ag an am céanna le (g), fógra a thabhairt don CCS laistigh de 72 uair an chloig tar éis dóibh a bheith ar an eolas, (más gá).
(k) Fógra a thabhairt do na daoine aonair lena mbaineann (más gá) gan moill mhíchuí.

2.1.5 Beag beann ar cibé an ndéantar cinneadh fógra a thabhairt don CCS (nó nach ndéantar), stórálfar an doiciméadacht ar fad a bhaineann le sárú sonraí pearsanta (féideartha/tuairiscithe/amhrasta) a dhoiciméadú, lena n-áirítear an doiciméadacht a cheanglaítear le hAirteagal 33(5) den RGCS, ach gan a bheith teoranta dó, ar an gClár Riosca um Shárú Sonraí mar a choinníonn na Seirbhísí Corparáideacha é.

2.2 Srianadh, maolú, agus athshlánú

2.2.1	 Déanfaidh BOOÁCDL iarracht láithreach an t-imeacht a shrianadh (a mhéid is gur fédir) agus glacfaidh sé gach beart is gá chun aon nochtadh breise ar na sonraí pearsanta atá á gcoimeád a mhaolú.

2.2.2 I gcás ina mbaineann an sárú sonraí le córas TF agus/nó sonraí leictreonacha, déanfar teagmháil láithreach leis an bpróiseálaí sonraí atá freagrach nó leis an Roinn TFC i gcás inarb ábhartha. Ba chóir a gcomhairle agus a gcúnamh a lorg maidir le bearta iomchuí srianta, coraintín, caomhnú 	sonraí agus logaí etc.

2.2.3. Ag brath ar chineál an tsáraithe/an bhagairt ar na sonraí pearsanta, d’fhéadfadh na nithe seo a leanas a bheith i gceist leis seo:
(a) coraintín de chuid de na ríomhairí pearsanta, líonraí etc nó iad go léir.
	(b) treoir a thabhairt do bhaill foirne gan rochtain a dhéanamh ar ríomhairí pearsanta, líonraí, gléasanna etc.
		(c) cuntais a chur ar fionraí,
	(d) iniúchadh a dhéanamh ar na taifid a choimeádtar ar fhreastalaí/ar fhreastalaithe cúltaca,
(e) a fháil amach cén cineál sonraí pearsanta a d’fhéadfadh a bheith nochta.

2.2.4. Smaoinigh ar choraintín de limistéar/limistéir stórála taifead láimhe agus d’áiteanna eile de réir mar is iomchuí.

2.2.5. I gcásanna iomchuí, ba cheart breithniú a dhéanamh láithreach ar speisialtóir fóiréinsice TFC a choinneáil agus comhairle dlí a fháil.

2.3 Measúnaigh an Riosca

2.3.1	Déanfaidh an BOOÁCDL measúnú i ndáil leis an riosca: an dócha go mbeidh riosca ann do chearta agus do shaoirsí daoine nádúrtha mar thoradh ar an sárú i ndáil le sonraí pearsanta?

2.3.2 Rangú an riosca sin:
· Riosca ar bith?
· Riosca Íseal nó Meánach?
· Ardriosca?
Má mheastar nach bhfuil “aon riosca” ann, ní mór na cúiseanna leis an gcinneadh sin a thaifeadadh agus ba chóir go mbeadh siad i gcomhréir le rátáil riosca an CCS.

2.3.3 Agus measúnú á dhéanamh ar riosca, tabharfaidh BOOÁCDL aird chuí ar íogaireacht na sonraí agus ar chatagóir an ábhair sonraí (e.g. páiste, duine leochaileach) chun a fháil amach an féidir iad a chur i mbaol níos contúirtí mar gheall ar an sárú.

2.3.4 B’fhéidir nach gceanglófar ar BOOÁCDL fógra a thabhairt don CCS agus do na hábhair sonraí más rud é nach dócha go mbeidh riosca dá gcearta agus dá saoirsí mar thoradh ar an sárú, e.g. go ndearnadh na sonraí a chriptiú go slán le criptiú úrscothach, agus nár cuireadh an eochair i mbaol in aon sárú slándála.

2.3.5 Tabharfaidh BOOÁCDL aird ar na moltaí a rinne Gníomhaireacht an Aontais Eorpaigh um Sheirbhísí Gréasáin agus Faisnéise (GAESGF) le haghaidh modheolaíocht chun measúnú a dhéanamh ar dhéine an sarú.[footnoteRef:4] [4:  https://www.enisa.europa.eu/publications/dbn-severity] 


2.3.6 Má dhéantar cinneadh gan fógra a thabhairt don CCS agus/nó do na hábhair sonraí lena mbaineann, déanfar na cúiseanna leis an gcinneadh sin a dhoiciméadú agus a stóráladh ar Chlár Riosca Sárú Sonraí mar a choinníonn an tSeirbhís Chorparáideach.

2.4 Fógra


2.4.1.	Teagmhais a thuairisciú don Choimisinéir Cosanta Sonraí (“CCS”):
Déanfar gach teagmhas ina gcuirtear sonraí pearsanta agus sonraí pearsanta íogaire i mbaol ard a thuairisciú don Choimisiún um Chosaint Sonraí tríd an OCS de chuid BOOÁCDL, gan mhoill mhíchuí agus, i gcás inar féidir, tráth nach déanaí ná 72 uair an chloig tar éis dóibh a bheith ar an eolas faoi mura rud é nach mbíonn riosca do chearta agus do shaoirsí ábhar sonraí mar thoradh air.

Sonraí Teagmhála an OCS: https://www.dataprotection.ie/en

2.4.2	Beidh, ar a laghad, an méid seo a leanas san fhógra tosaigh chuig an CCS:

· Cineál an tsáraithe i ndáil le sonraí pearsanta.
· Catagóirí na n-ábhar sonraí (e.g. leanaí, grúpaí leochaileacha eile, daoine faoi mhíchumas, fostaithe, custaiméirí).
· Líon measta na n-ábhar sonraí a ndearnadh difear dóibh.
· Catagóirí sonraí/taifead pearsanta (e.g. sonraí sláinte, taifid oideachais, faisnéis chúraim shóisialta, sonraí airgeadais, uimhreacha cuntais bainc, uimhreacha pas etc).
· Líon measta na dtaifead sonraí pearsanta lena mbaineann.
· Ainm agus sonraí teagmhála an OCS (ón áit ar féidir tuilleadh eolais a fháil).
· Cur síos ar iarmhairtí dóchúla an tsáraithe i ndáil le sonraí pearsanta (e.g. goid aitheantais, calaois, caillteanas airgeadais, bagairt ar rúndacht ghairmiúil etc.).
· Tuairisc ar na bearta a rinne an BOOÁCDL (nó a bheartaíonn siad a dhéanamh) chun aghaidh a thabhairt ar an sárú (lena n-áirítear, i gcás inarb iomchuí, bearta chun na héifeachtaí díobhálacha a d’fhéadfadh a bheith aige a mhaolú).
· Nóta tábhachtach: i gcás nach bhfuil sonraí beachta aon cheann de na nithe thuas ar eolas go fóill, ní chuirfidh sé seo moill ar fhógra tráthúil faoin sárú a thabhairt don CCS. Is féidir tuilleadh eolais a fháil, nuair a bheidh sé ar fáil: “d’fhéadfadh an fhaisnéis a sholáthar i gcéimeanna gan aon mhoill mhíchuí bhreise[footnoteRef:5]“. [5:  Airteagal 33(4) RGCS.] 


2.4.3		Má roghnaíonn an rialtóir fógra a thabhairt don Choimisiún um Chosaint Sonraí amháin, moltar don rialtóir a chur in iúl, i gcás inarb iomchuí, an mbaineann an sárú le bunaíochtaí atá lonnaithe i mBallstáit eile.

2.4.4	 Cuspóir fhógra an CCS:
(a)Seachain Fíneáil Riaracháin: D’fhéadfadh fíneáil riaracháin a bheith mar thoradh ar mhainneachtain fógra a thabhairt don Choimisiún um Chosaint Sonraí mar a éilítear faoin Acht um Chosaint Sonraí 2018.
(b) Comhairle: ionas gur féidir leis an BOOÁCDL comhairle a fháil ón CCS, agus chun a chinntiú gur féidir cinntí an BOOÁCDL maidir le fógra a thabhairt (nó cinneadh gan fógra a thabhairt do na hábhair sonraí lena mbaineann) 	a chosaint.

2.4.5	Fógra a thabhairt do na hábhair sonraí dá ndéantar difear
Tar éis an mheasúnaithe riosca a rinneadh ag 2.3.2, más dócha go mbeidh “ardriosca” ann do chearta agus do shaoirsí daoine nádúrtha mar thoradh ar an sárú i ndáil le sonraí pearsanta, déanfaidh BOOÁCDL an méid seo a leanas:
(a) Teagmháil a dhéanamh leis na daoine aonair lena mbaineann (cibé acu ar an nguthán/ríomhphost etc) gan moill mhíchuí.
(b) Tabhair le fios gur tharla sárú ar shonraí.
(c) Tabhair na sonraí atá leagtha amach ag 2.4.2 thuas do na hábhair sonraí.
(d) I gcás inarb iomchuí, comhairle shonrach a chur ar fáil ionas gur féidir leis na hábhair sonraí iad féin a chosaint ar iarmhairtí díobhálacha a d’fhéadfadh a bheith mar thoradh ar an sárú (cosúil le pasfhocail a athshocrú).

2.4.6.	Ní bheidh gá le cur in iúl don ábhar sonraí má chomhlíontar aon cheann de na coinníollacha seo a leanas:
(a) tá bearta iomchuí cosanta teicniúla agus eagraíochtúla curtha i bhfeidhm ag an BOOÁCDL, agus cuireadh na bearta sin i bhfeidhm maidir leis na sonraí pearsanta a raibh tionchar ag an sárú sonraí pearsanta orthu, go háirithe iad siúd a fhágann nach bhfuil na sonraí pearsanta inléite d’aon duine nach bhfuil údaraithe rochtain a fháil orthu, ar nós criptiú.
(b) tá bearta déanta ag an BOOÁCDL ina dhiaidh sin lena n-áirithítear nach dócha go dtiocfaidh an t-ardriosca do chearta agus do shaoirsí na n-ábhar sonraí chun cinn a thuilleadh.
(c) bheadh iarracht dhíréireach i gceist leis. I gcás den sórt sin, ina ionad sin, beidh cumarsáid phoiblí nó beart comhchosúil ann trína gcuirfear na hábhair sonraí ar an eolas ar bhealach atá chomh héifeachtach céanna.

2.4.7. An Garda Síochána:
(a) 	I gcás ina bhfuarthas rochtain ar shonraí ar shlí eile gan údarás, déanfar an t-ábhar a thuairisciú láithreach don Gharda Síochána. Is féidir comhairle dhlíthiúil a lorg nuair is gá.
(b)	De réir nádúr na sonraí pearsanta atá i mbaol agus go háirithe nuair a d’fhéadfadh sonraí pearsanta íogaire a bheith i mbaol, ba cheart tuilleadh cúnaimh a lorg ón nGarda Síochána
(c) Sa chás go ndearnadh “damáiste” do shonraí (mar a shainmhínítear san Acht um Cheartas Coiriúil 1991, e.g. mar thoradh ar haiceáil), ní mór an t-ábhar a thuairisciú don Gharda Síochána. Is cion coiriúil ann féin (“faisnéis iarchoimeádta”) de bhun alt 19 den Acht um Cheartas Coiriúil, 2011 é gan amhlaidh a dhéanamh. I measc na bpionós as faisnéis a choinneáil siar tá fíneáil suas le €5,000 nó príosúnacht 12 mhí ar chiontú achomair.

2.4.8. Comhlachtaí eile: Nuair is iomchuí, is féidir teagmháil a dhéanamh le comhlachtaí eile cosúil le FSS, TUSLA, institiúidí airgeadais, BOOI etc. (De réir chineál na sonraí a chuirtear i mbaol, e.g. má tá faisnéis íogair ann a bhaineann le páistí nó le daoine leochaileacha, ar nós cosaint páistí nó ábhair chosanta)

2.4.9	Cuideachta árachais: Tabharfaidh BOOÁCDL fógra don chuideachta árachais lena bhfuil an eagraíocht árachaithe agus cuirfidh sé in iúl dóibh go ndearnadh sárú slándála sonraí pearsanta ann.

2.5 Comhairleoirí Dlí BOO: Is féidir le BOOÁCDL a chomhairleoirí dlí a chur ar an eolas agus a chur in iúl dóibh go raibh sárú slándála sonraí pearsanta ann chun críocha comhairle dlí a fháil agus chun dlíthíocht a chosaint, a chomhréiteach nó a shocrú ar shlí eile, lena n-áirítear, más iomchuí, an tAonad Tacaíochta Seirbhísí Dlí., BOOÉ.

2.6 Tar éis an teagmhais:
Tar éis aghaidh a thabhairt ar na bearta freagartha tosaigh, ba cheart athbhreithniú iomlán a dhéanamh go tráthúil. Ba chóir go mbeadh na nithe seo a leanas san áireamh:
2.6.1 Athbhreithniú ar an gClár Riosca Sárú Sonraí mar a choinníonn Seirbhísí Corparáideacha é (taifead sárú de réir Airteagal 33(5).

2.6.2 Ba cheart sonraí faoi thorthaí foghlama, feabhsuithe agus cosaintí a aithint.

2.6.3 Cuirfidh an OCS tuarascáil achomair ar fáil ar na sáruithe uile (Íseal/Meánach/Ard) don fhóram Rialachais le go ndéanfar tuairisciú orthu ar aghaidh chuig an gCoiste Iniúchóireachta & Riosca tríd an STFE. Cuirfidh an tuarascáil achoimre ar fáil ar líon na sáruithe, an leibhéal riosca agus cur síos gairid ar an sárú. Tuairisceofar an mionsonra seo don Bhord tríd an nuashonrú ó Bhord STFE. I gcás sáruithe ardleibhéil agus sáruithe a thuairiscítear don CCS, cinnteoidh an OCS go gcoinneofar an Teiripeoir Urlabhra agus Teanga ar an eolas faoi aon nuashonruithe.

2.6.4 Déanfaidh an BOOÁCDL breithniú cúramach ar cheart nósanna imeachta araíonachta a thionscnamh, más ábhartha.

2.6.5 I gcás ina bhfuil gá le gníomhaíochtaí feabhais, leithdháilfear freagracht ar an duine aonair nó ar na daoine aonair:	leithdháilfear freagracht	 orthu as a áirithiú go gcuirfear gníomhaíochtaí áirithe i gcrích laistigh de fhrámaí ama sainithe.

2.6.6 Ba cheart an fhoireann a chur ar an eolas faoi aon athruithe ar an bprótacal seo agus ar bhearta slándála	uasghrádaithe. Ba cheart don fhoireann oiliúint athnuachana a fháil nuair is gá.





















Aguisín 1 Tuairisc Eiseamláireach ar Theagmhais
Sárú Slándála Sonraí – Tuarascáil Teagmhais
RÚNDA
Sainmhínítear in RGCS “sárú i ndáil le sonraí pearsanta” in Airteagal 4(12) mar: “sárú slándála as a dtagann scrios, cailleadh, athrú, nochtadh neamhúdaraithe sonraí pearsanta, nó rochtain neamhúdaraithe ar shonraí pearsanta, a tharchuirtear, a stóráiltear nó a phróiseáiltear ar bhealach eile, de thaisme nó go neamhdhleathach”.



Aitheantas sáraithe:


Cathain a tharla an sárú?
e.g. Suíomh an tsáraithe



Cár tharla an sárú?

e.g. Am agus dáta sonrach

Cathain a thángthas ar an sárú?


Cé a thuairiscigh an sárú?



Sonraí teagmhála an duine a thuairiscigh an sárú?



An ndearnadh teagmháil láithreach leis an Oifigeach Cosanta Sonraí? (cuir tic le do thoil)
Rinneadh 	 Ní dhearnadh


Má RINNEADH, luaigh cén bealach (e.g. fón, ríomhphost etc.) agus am agus dáta na teagmhála a rinneadh?



I gcás NÍ DHEARNADH, an ndearnadh teagmháil le haon oifigeach sinsearach eile e.g. CE, Stiúrthóir etc. agus má rinneadh, cén bealach (e.g. fón, ríomhphost etc.) agus am agus dáta na teagmhála a rinneadh?



An raibh aon fhinnéithe ann? Má bhí, luaigh Ainmneacha agus sonraí teagmhála gutháin




Tabhair sonraí faoin sárú:
	Cén cineál sáraithe a bhí ann?



	Cad iad na catagóirí ábhar sonraí (e.g. mic léinn, foghlaimeoirí fásta, tuismitheoirí/caomhnóirí; grúpaí leochaileacha eile, fostaithe, comhaltaí boird; conraitheoirí etc.) a ndeachaigh an sárú i bhfeidhm orthu agus a bhféadfadh an sárú dul i bhfeidhm orthu?



	Líon measta na n-ábhar sonraí a ndearnadh difear dóibh:


	Catagóirí sonraí/taifead pearsanta (e.g. sonraí sláinte, taifid oideachais, faisnéis chúraim shóisialta, sonraí airgeadais, uimhreacha cuntais bainc, uimhreacha pas etc):


	Líon measta na dtaifead sonraí pearsanta lena mbaineann:


	Cur síos ar iarmhairtí dóchúla an tsáraithe i ndáil le sonraí pearsanta (e.g. goid aitheantais, calaois, caillteanas airgeadais, bagairt ar rúndacht ghairmiúil etc.):


	Tuairisc ar na bearta a rinne an BOO (nó a bheartaíonn sé/sí a dhéanamh) chun aghaidh a thabhairt ar an sárú (lena n-áirítear, i gcás inarb iomchuí, bearta chun na héifeachtaí díobhálacha a d’fhéadfadh a bheith aige a mhaolú):


	Ar cosnaíodh na sonraí sáraithe trí phasfhocail, criptiú etc? Tabhair sonraí faoin sárú thíos


	I do thuairim, an dócha go mbeidh an sárú den chineál sealadach? An féidir an fhaisnéis phearsanta a nochtar a aisghabháil?




Nóta tábhachtach: i gcás nach bhfuil sonraí beachta aon cheann de na nithe thuas ar eolas go fóill, ní chuirfidh sé seo moill ar fhógra tráthúil faoin sárú a thabhairt don CCS. Is féidir tuilleadh eolais a fháil, nuair a bheidh sé ar fáil: “d’fhéadfadh an fhaisnéis a sholáthar i gcéimeanna gan aon mhoill mhíchuí bhreise”.

An raibh aon chórais TF i gceist? (e.g. ríomhphost, suíomh gréasáin, córas riaracháin scoile, VS Ware, Áis, aipeanna). Má bhí, liostaigh iad.




An bhfuil aon ábhar breise ar fáil e.g. teachtaireachtaí earráide, seatanna scáileáin, comhaid logála, píosaí scannánaíochta TCI?




An ndearna tú aon ghníomh/céimeanna go dtí seo chun iarracht a dhéanamh an riosca a stopadh/a mhaolú don ábhar/do na daoine is ábhar do na sonraí a cheapann tú a ndearnadh difear dóibh NÓ a d’fhéadfadh sé go gcuirfí isteach ar aon ábhair sonraí breise eile a mheasann tú a d’fhéadfadh cur isteach orthu? I gCás RINNEADH, déan cur síos thíos
	



An bhfuil tú tar éis labhairt le duine éigin i bhfoireann Cosanta Sonraí BOOÁCDL ag leibhéal Cheannoifige BOOÁCDL e.g. OCS ag dataprotection@ddletb.ie? Má labhair, cuir in iúl cé leis a ndearna tú teagmháil, agus tabhair breac-chuntas gairid ar an gcomhairle a thug sé/sí.





An ndearna tú aon teagmháil le haon ghníomhaireachtaí seachtracha e.g. Cuideachta Árachais, soláthraí TF, Gardaí etc.? Má RINNEADH, déan cur síos go sonrach thíos ar na daoine a ndearna tú teagmháil leo agus tabhair ainm agus sonraí teagmhála na ndaoine sin.

Aon tuairimí breise
	Sínithe ag:
	

	Do phost i BOOÁCDL:
	

	Ainm na scoile, na hoifige, an ionaid:
	

	D’uimhir theagmhála (uimhir shoghluaiste go hidéalach):
	

	Dáta:
	

	Am críochnaithe:
	



	Táimid buíoch díot as an dua a chur tú ort féin chun an fhoirm seo a chomhlánú. Cabhróidh an iarracht a rinneadh leis an BOOÁCDL agus é ag tabhairt faoi imscrúdú/anailís bhreise ar an ábhar.
Cinntigh go gcuirtear é seo ar aghaidh go díreach chuig Oifigeach Cosanta Sonraí an BOOÁCDL ag dataprotection@ddletb.ie

Le haghaidh do thagairt - Is féidir sáruithe a chatagóiriú de réir na dtrí phrionsabal slándála faisnéise aitheanta seo a leanas:
(a) “Sárú rúndachta” - sa chás go bhfuil nochtadh neamhúdaraithe nó tionóisceach
ar shonraí pearsanta nó rochtain ar shonraí pearsanta.
(b) “Sárú ionracais” - i gcás ina ndéantar athrú neamhúdaraithe nó tionóisceach ar shonraí pearsanta.
(c) “Sárú infhaighteachta” - i gcás ina gcailltear rochtain15 ar shonraí pearsanta de thaisme nó neamhúdaraithe.

De réir na gcúinsí, d’fhéadfadh sárú a bheith bainteach le rúndacht, sláine agus infhaighteacht sonraí pearsanta ag an am céanna, chomh maith le haon teaglaim díobh sin. Cé go bhfuil sé sách soiléir cinneadh a dhéanamh an ndearnadh sárú rúndachta nó ionracais, d’fhéadfadh sé nach mbeadh sé chomh soiléir céanna an ndearnadh sárú infhaighteachta. Breathnófar ar shárú i gcónaí mar shárú infhaighteachta nuair a cailleadh sonraí pearsanta go buan nó nuair a scriosadh iad.
Freagartha Teagmhais atá CEADAITHE agus NEAMHCHEADAITHE do chórais TF
CEADAITHE
· an córas lena mbaineann a leithlisiú láithreach chun cur isteach breise, scaoileadh sonraí, damáiste etc. a chosc.
· an teileafón a úsáid chun cumarsáid a dhéanamh. D’fhéadfadh ionsaitheoir a bheith in ann monatóireacht a dhéanamh ar thrácht ríomhphoist
· Déan teagmháil leis an BOOÁCDL Oifigeach Cosanta Sonraí gan moill dataprotection@ddletb.ie
· gach loga ábhartha a chaomhnú, e.g. balla dóiteáin, ródaire agus córas braite ionraidh.
· Déan cóipeanna cúltaca de chomhaid a ndearnadh damáiste dóibh nó a athraíodh agus coinnigh na cúltacaí seo i suíomh slán.
· a aithint cá háit a gcoinnítear an córas lena mbaineann laistigh de thoipeolaíocht an líonra
· gach córas agus gníomhaireacht a nascann leis an gcóras lena mbaineann a aithint
· na cláir agus na próisis a oibríonn ar an gcóras/na córais lena mbaineann a shainaithint, tionchar an bhriste agus an t-uasmhéid ama bhriste incheadaithe.
· Sa chás go mbailítear an córas lena mbaineann mar fhianaise, socruithe a dhéanamh chun soláthar a dhéanamh do leanúnachas seirbhísí i.e. córas iomarcach a ullmhú agus cúltacaí sonraí a fháil.
NEAMHCHEADAITHE
· comhaid ar na córais lena mbaineann a scriosadh, a bhogadh nó a athrú
· teagmháil a dhéanamh leis an té a bhfuil amhras faoi/fúithi
· anailís fhóiréinseach a dhéanamh.
	Maidir le hÚsáid Foirne Bainistíochta Sáraithe Amháin
	Ionsáigh sonraí sa cholún thíos

	Sonraí logáilte ag:
	

	Uimhir Thagartha an tSárú
	

	Ainm an OCS:
	

	Am agus dáta a fhaigheann BOO an fhoirm seo
	


	Cineál sáraithe i ndáil le sonraí pearsanta e.g. sárú rúndachta; sárú ionracais; sárú infhaighteachta (féach samplaí)
	Sárú rúndachta Bhí [image: ]Ní raibh [image: ]
Sárú ionracais Bhí [image: ]Ní raibh [image: ]
Sárú infhaighteachta Bhí [image: ]Ní raibh [image: ]
Líon measta na n-ábhar sonraí a ndearnadh difear dóibh?
Na cineálacha sonraí a ndéantar difear dóibh.

	Líon na ndaoine dóchúla a ndeachaigh an sárú i bhfeidhm orthu

	Líon measta na n-ábhar sonraí a ndearnadh difear dóibh? Na cineálacha sonraí a ndéantar difear dóibh?

	Ar cuireadh catagóirí speisialta (e.g. sonraí pearsanta íogaire) i mbaol leis an sárú?
Catagóirí speisialta i.e.
Bunús ciníoch nó eitneach
Tuairimí polaitiúla
Creidimh reiligiúnacha nó fealsúnacha
Ballraíocht i gceardchumann
sonraí bithmhéadracha agus géiniteacha,
sláinte
saol gnéis nó gnéaschlaonadh



	Cuireadh [image: ]Níor cuireadh [image: ]
Cuir isteach aon fhaisnéis ábhartha thíos e.g. Cé mhéad duine is ábhar do shonraí pearsanta íogaire a ndearnadh difear dóibh?


	Déine an tsáraithe
Sárú slándála as a dtagann scrios, cailleadh, athrú, nochtadh neamhúdaraithe sonraí pearsanta, nó rochtain neamhúdaraithe ar shonraí pearsanta, a tharchuirtear, a stóráiltear nó a phróiseáiltear ar bhealach eile, de thaisme nó go neamhdhleathach”.
Déan an sárú a rátáil os coinne a dhéine dhóchúla maidir le cearta agus saoirsí an duine is ábhar do na sonraí a ndéantar difear dóibh nó a d’fhéadfadh difear a dhéanamh dóibh i.e.
Ardriosca

Riosca Meánach

Riosca Íseal / Gan Riosca ar bith
* Má mheastar nach bhfuil “aon riosca” ann, ní mór na cúiseanna leis an gcinneadh sin a thaifeadadh*
	








[image: ]

[image: ]

[image: ]

	An gá fógra a thabhairt don PF agus/nó do bhaill den fhoireann bainistíochta sinsearaí
	Tá 	 Níl	



	An gá fógra a thabhairt do Sholáthraithe Seirbhísí TF / don Roinn TFC
	Tá Níl



	An gá fógra a thabhairt don Chuideachta Árachais
	Tá Níl



	An gá fógra a thabhairt do na Gardaí	
	Tá Níl



	An gá fógra a thabhairt do na comhairleoirí dlí (lena n-áirítear LSSU mar a chinnfidh BOOÁCDL)
	Tá Níl



	An gá fógra a thabhairt do na hÁbhair Sonraí?
Cé mhéad?
An bhfuil liosta sonraí teagmhála ann d’ábhair sonraí? Mura bhfuil, an féidir linn a ghnóthú?
	Is féidir Ní féidir



	An gá fógra a thabhairt don Údarás Maoirseachta?
Sonraí teagmhála don Údarás Maoirseachta
An Coimisiún um Chosaint Sonraí
Teileafón:	+353 57 8684800
			+353 (0)761 104 800
Uimhir Íosghlao: 1890 252 231 	
R-phost: info@dataprotection.ie
Le Post: An Coimisiún um Chosaint Sonraí
Teach na Canálach, Bóthar an Stáisiúin
Cúil an tSúdaire, R32 AP23, Co. Laoise
	Tá Níl



I gcás TÁ, liostaigh dáta agus am an fhógra agus aon chomhairle/treoir a thug an tÚdarás Maoirseachta:

	Aon sonraí ábhartha breise
	

	Sínithe ag an OCS/Oifigeach Riaracháin um Chosaint Sonraí
	

	Dáta:

Aguisín 2 - Treoirlínte maidir le fógra a thabhairt faoi sháruithe sonraí pearsanta faoi Rialachán 2016/679 féach thíos le haghaidh samplaí de sháruithe sonraí pearsanta agus cé leis ba chóir fógra a thabhairt, tá sonraí iomlána ar fáil féach ar an nasc thíos
https://ec.europa.eu/newsroom/article29/items/612052
Cabhróidh na samplaí neamh-uileghabhálacha seo a leanas le rialtóirí a chinneadh an gá dóibh fógra a thabhairt i gcásanna éagsúla sáraithe sonraí pearsanta. D’fhéadfadh na samplaí sin cabhrú freisin idirdhealú a dhéanamh ar riosca agus ardriosca do chearta agus saoirsí daoine aonair.
	Sampla
	Cuir an t-údarás maoirseachta ar an eolas
	Cuir an t-ábhar sonraí ar an eolas
	Nótaí/moltaí

	i. Stóráil rialtóir cúltaca de chartlann sonraí pearsanta criptithe ar eochair USB. Goideadh an eochair le linn briseadh isteach.
	Níl gá.



	Níl gá.





	Chomh fada agus a chriptítear na sonraí le halgartam úrscothach, tá cúltacaí de na sonraí ann nach gcuirtear an eochair uathúil i mbaol, agus is féidir na sonraí a chur ar ais in am trátha. B’fhéidir nach sárú intuairiscithe é seo. Mar sin féin, má chuirtear i gcontúirt é níos déanaí is gá fógra a thabhairt.

	ii. Coinníonn rialtóir seirbhís ar líne. Mar thoradh ar chibirionsaí ar an tseirbhís sin, déantar sonraí pearsanta daoine aonair a dhíscaoileadh. Tá custaiméirí ag an rialtóir in aon Bhallstát amháin.
	Is féidir, cuir tuairisc chuig an údarás maoirseachta más dócha go mbeidh iarmhairtí ann do dhaoine aonair.

	Is féidir - cuir tuairisc chuig na daoine aonair de réir nádúr na sonraí pearsanta a ndéantar difear dóibh agus má tá déine na n-iarmhairtí dóchúla do dhaoine aonair ard.
	

	iii. Briseadh gairid cumhachta a mhaireann roinnt nóiméad ag ionad glaonna rialtóra rud a chiallaíonn nach bhfuil custaiméirí in ann glaoch ar an rialtóir agus rochtain a fháil ar a gcuid taifead.
	Níl gá.

	Níl gá.



	Ní sárú infhógartha é sin, ach is teagmhas intaifeadta fós é faoi Airteagal 33(5).
Ba cheart don rialtóir taifid iomchuí a choinneáil.

	iv. Fulaingíonn rialtóir ionsaí bogearraí éirice a fhágann go bhfuil na sonraí go léir criptithe. Níl cúltacaí ar bith ar fáil agus ní féidir na sonraí a aischur. Ar imscrúdú, is léir gurb é an t-aon fheidhmiúlacht a bhí ag na bogearraí éirice, ná na sonraí a chriptiú agus nach raibh aon bhogearraí mailíseacha eile i láthair sa chóras

	Is féidir - cuir tuairisc chuig an údarás maoirseachta, más dócha go mbeidh iarmhairtí ann do dhaoine aonair toisc gur caillteanas infhaighteachta é.

	Is féidir - cuir tuairisc chuig na daoine aonair ag brath ar nádúr na sonraí pearsanta a ndearnadh difear dóibh agus ar an éifeacht a d’fhéadfadh a bheith ag easpa infhaighteachta na sonraí, chomh maith le hiarmhairtí dóchúla eile
	Dá mbeadh cúltaca ar fáil agus go bhféadfaí sonraí a thabhairt ar ais in am trátha, ní bheadh gá é sin a thuairisciú don údarás maoirseachta ná do dhaoine aonair mar nach gcaillfí infhaighteacht ná rúndacht go buan. Mar sin féin, má tháinig an t-údarás maoirseachta ar an eolas faoin teagmhas ar bhealaí eile, féadfaidh sé imscrúdú a mheas chun measúnú a dhéanamh ar chomhlíonadh ceanglais slándála níos leithne Airteagal 32.

	v. Cuireann duine aonair glaoch ar ionad glaonna bainc chun sárú sonraí a thuairisciú. Tá ráiteas míosúil faighte ag an duine aonair do dhuine eile.
Tugann an rialtóir faoi imscrúdú gearr (i.e. curtha i gcrích laistigh de 24 uair an chloig) agus cinneann sé/sí le muinín réasúnta gur tharla sárú i ndáil le sonraí pearsanta agus cibé an bhfuil locht sistéamach air a d’fhéadfadh difear a dhéanamh do dhaoine aonair eile nó a d’fhéadfadh difear a dhéanamh dó/di.
	Is féidir.


	Ní chuirtear in iúl ach do na daoine aonair a bhfuil tionchar acu orthu má tá riosca ard ann agus is léir nár cuireadh isteach ar dhaoine eile.

	Más rud é, tar éis tuilleadh imscrúdaithe, go n-aithnítear go ndéantar difear do níos mó daoine, ní mór nuashonrú a dhéanamh ar an údarás maoirseachta agus ní mór don rialtóir an chéim bhreise a ghlacadh chun fógra a thabhairt do dhaoine aonair eile má tá riosca ard ag baint leo.


	vi. Má oibríonn rialtóir margadh ar líne agus má tá custaiméirí aige i roinnt Ballstát. Má fhulaingíonn an margadh cibearionsaí agus má fhoilsíonn an t-ionsaitheoir ainmneacha úsáideora, pasfhocail agus stair cheannaigh ar líne.
	Is féidir- cuir tuairisc chuig an bpríomhúdarás maoirseachta i gcás ina bhfuil próiseail trasteorann i gceist.

	Is féidir- mar d’fhéadfadh ardriosca a bheith mar thoradh air.

	Ba cheart don rialtóir gníomhú, e.g. trí athshocrú pasfhocail de na cuntais lena mbaineann a chruthú, chomh maith le céimeanna eile chun an riosca a mhaolú. Ba cheart don rialtóir aon oibleagáidí fógra eile a bhreithniú freisin, e.g. faoin Treoir NIS mar sholáthraí seirbhíse digiteach.


	vii. Aimsíonn cuideachta óstála. láithreán gréasáin atá ag gníomhú mar phróiseálaí sonraí earráid sa chód a rialaíonn údarú úsáideora. Ciallaíonn éifeacht an fhabht gur féidir le haon úsáideoir rochtain a fháil ar shonraí cuntais aon úsáideora eile.
	Mar an próiseálaí, ní mór don chuideachta óstála láithreán gréasáin fógra a thabhairt dá chliaint lena mbaineann (na rialtóirí) gan moill mhíchuí. Ag glacadh leis go bhfuil a imscrúdú féin déanta ag cuideachta an óstála láithreán gréasáin ba cheart do na rialtóirí lena mbaineann a bheith réasúnta muiníneach maidir le cibé ar fhulaing gach ceann acu sárú agus dá bhrí sin gur dócha go measfar go bhfuil siad “ar an eolas” chomh luath agus a bheidh fógra tugtha dóibh ag an gcuideachta óstála (an próiseálaí). Ní mór don rialtóir ansin fógra a thabhairt don údarás maoirseachta.
	Más dócha nach bhfuil aon ardriosca ann do na daoine aonair ní gá iad a chur ar an eolas.
	Ní mór don chuideachta óstála láithreán gréasáin (próiseálaí) breithniú a dhéanamh ar aon oibleagáidí eile maidir le fógra a thabhairt (e.g. faoi Threoir SLF mar sholáthraí seirbhíse digití).
Mura bhfuil aon fhianaise ann go bhfuil an leochaileacht sin á saothrú le haon cheann dá rialtóirí, d’fhéadfadh sé nár tharla sárú infhógartha ach gur dócha go mbeidh sé intaifeadta nó go mbeidh sé ina ábhar neamhchomhlíonta faoi Airteagal 32.


	viii. Níl taifid liachta in ospidéal ar fáil ar feadh na tréimhse 30 uair an chloig mar gheall ar chibirionsaí.
	Tá, Tá sé d’oibleagáid ar an ospidéal othair a chur ar an eolas faoi aon chásanna ardriosca a d’fhéadfadh tionchar a imirt ar a f(h)olláine agus ar a p(h)ríobháideachas.
	Is féidir- cuir tuairisc chuig na daoine aonair atá buailte.

	

	ix. Seoltar sonraí pearsanta líon mór mac léinn chuig an liosta seoltaí mícheart trí dhearmad le faighteoirí 1000+.

	Is féidir- cuir tuairisc chuig an údarás maoirseachta.


	Is féidir- cuir tuairisc chuig na daoine aonair de réir raon feidhme agus ar chineál na sonraí pearsanta atá i gceist agus ar dhéine na n-iarmhairtí a d’fhéadfadh a bheith.
	

	x. Seoltar ríomhphost margaíochta dírí chuig faighteoirí sna réimsí “chuig:” nó “cc:” rud a chuireann ar chumas gach faighteora seoladh ríomhphoist faighteoirí eile a fheiceáil.
	Is féidir- d’fhéadfadh sé a bheith éigeantach fógra a thabhairt don údarás maoirseachta má dhéantar difear do líon mór daoine aonair má nochtar sonraí íogaire (e.g. liosta seoltaí síciteiripeora) nó má tá ardrioscaí ag baint le tosca eile (e.g. tá na chéad pasfhocail sa phost).
	Is féidir- cuir tuairisc chuig na daoine aonair de réir raon feidhme agus ar chineál na sonraí pearsanta atá i gceist agus ar dhéine na n-iarmhairtí a d’fhéadfadh a bheith.
	D’fhéadfadh sé nach mbeadh gá le fógra a thabhairt mura nochtar aon sonraí íogaire agus mura nochtar ach líon beag seoltaí ríomhphoist.

